## El Consell aprova el conveni de col·laboració entre la Conselleria de Sanitat i la Reial Acadèmia de Medicina de la Comunitat Valenciana

*** La Generalitat subvenciona enguany amb 30.000 euros esta entitat per a col·laborar en els seus gastos de funcionament
* La Reial Acadèmia de Medicina de la Comunitat Valenciana contribuïx a l’estudi i investigació de les ciències mèdiques, ciències afins, bioètica i ètica ​​​​​​​**

El Consell ha aprovat el conveni de col·laboració entre la Conselleria de Sanitat i la Reial Acadèmia de Medicina de la Comunitat Valenciana per a finançar els gastos de funcionament d’esta entitat, que té com a missió principal contribuir a l’estudi i la investigació de les ciències mèdiques, de les ciències afins, de la bioètica i l’ètica professional.

Per això, este any 2025, Sanitat destina 30.000 euros a sufragar els gastos de personal administratiu, lloguer de material o sales, així com a l’organització de ponències o conferències per a contribuir a una major difusió del coneixement i funcions d’esta institució.

Les funcions que exercix se centren en la col·laboració amb les autoritats sanitàries, universitàries, judicials a tots els nivells de l’Administració pública. Així mateix, té potestat per a emetre els informes mèdics que les autoritats competents li sol·liciten i informar tots els investigadors i metges que ho desitgen sobre qüestions sanitàries, científiques i bibliogràfiques.

D’altra banda, es fa càrrec de fomentar i estimular la incorporació al patrimoni de la Reial Acadèmia de les fonts o documents que garantisquen la conservació del llegat cultural de la medicina valenciana.

Fecha: 29/07/2025